Pálmi Haraldsson , Jóhannes Kristinsson og félag þeirra Matthews Holding S.A. , sem er skráð í Lúxemborg , voru í gær sýknaðir í Hæstarétti að kröfu þrotabús Fons um endurgreiðslu á 4.180 milljónum króna með dráttarvöxtum frá 14. september 2007 . Þrotabúið taldi annmarka hafa verið á framkvæmd arðgreiðslu upp á þessa upphæð út úr Fons á árinu 2007 , sem byggði á upplýsingum úr ársreikningi um 28,9 milljarða króna hagnaði félagsins árið áður , þar sem fjárhagsstaða Fons hefði ekki boðið upp á slíka arðgreiðslu . Arðurinn var greiddur með því að Fons dró á lánalínu sína hjá Landsbankanum . Því var tekið lán fyrir henni og við það jukust skuldir Fons um þessa upphæð . Hæstiréttur hafnaði því og sagði að ekki verði talið „ að slíkir annmarkar hafi verið á ársreikningnum 2006 , sem samþykktur var á aðalfundinum 21. ágúst 2007 , að hann hafi ekki getað verið viðhlítandi grundvöllur undir arðsúthlutun úr félaginu . Að framangreindu virtu verður heldur ekki talið að aðaláfrýjandi hafi leitt í ljós að svo miklum arði hafi verið úthlutað úr félaginu að andstætt hafi verið góðum rekstrarvenjum með tilliti til fjárhagsstöðu samstæðunnar “ . Héraðsdómur Reykjavíkur komst að sömu niðurstöðu í fyrrasumar . Auglýsing Fons varð gjaldþrota snemma árs 2009 . Kröfur í búið námu um 40 milljörðum króna , þótt þær hafi ekki allar verið samþykktar . Skiptum á búinu er ekki lokið og því ekki ljóst hvað fæst upp í lýstar kröfur í búið . Máttu greiða arðinn Í dómi Hæstaréttar segir , um ákvörðunina um veitingu arðgreiðsluna , að „ Samkvæmt fundargerð frá aðalfundinum 21. ágúst 2007 sátu fundinn stjórn félagsins auk endurskoðanda þess og mun gagnáfrýjandinn Pálmi hafa farið með atkvæði fyrir alla hluti í félaginu . Á fundinum var fært til bókar að ákveðið hefði verið að greiða arð að fjárhæð 4.400.000.000 krónur . Ákvörðunin var háð því skilyrði að Landsbanki Íslands hf. samþykkti ráðstöfunina , en hann mun hafa verið helsti lánardrottinn félagsins og viðskiptabanki þess . Í kjölfarið féllst bankinn á arðgreiðsluna og fjármagnaði hana með láni til Fons hf . Var arðgreiðslan innt af hendi með fimm millifærslum 14. september 2007 frá bankanum inn á reikning í Kaupthing Bank Luxembourg S.A. “ Hæstiréttur kemst að þeirri niðurstöðu að þótt ekki hafi komið fram með berum orðum í fundargerð fundarins þar sem arðgreiðslan var samþykkt „ að tillaga þess efnis hafi verið gerð af stjórn félagsins eða með samþykki hennar verður að leggja það til grundvallar , enda sátu aðeins stjórnarmenn fundinn að frátöldum endurskoðanda félagsins . Fór ákvörðunin því ekki í bága við 1. mgr. 101. gr. laga nr. 2 / 1995 . Þá gat engu breytt um lögmæti ákvörðunar um arðsúthlutun þótt tillaga þar að lútandi kæmi ekki fram í skýrslu stjórnar með ársreikningi 2006 , sem lagður var fyrir fundinn , eða að hún hafi ekki legið frammi á skrifstofu félagsins viku fyrir hann . Helgast það af því að þær formreglur eru settar til að vernda hagsmuni minnihluta hluthafa en fyrir liggur að allt hlutafé í félaginu var í eigu gagnáfrýjandans Matthews Holding S.A . Var því engum til að dreifa sem þessir annmarkar gátu bitnað á . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .